Dragi učenci 8. razredov,

spodaj imate odgovore učnega lista (Aškerc: Čaša nesmrtnosti). Danes pa je vaša naloga, da mi boste napisali opis postopka ali opis naprave po svoji izbiri. Kot primer opisa postopka poglejte DZ 1, str. 87 (opis postopka izdelave čokolade), kot primer opisa naprave pa str. 107 (cvrtnik). Vaše naloge mi pošljite na ursa.prsa@oskoroskabela.si Pošljite mi kot wordov dokument, če boste pa pisali v zvezek, slikajte in mi v prilogi pošljite sliko. Besedila naj bo vsaj približno toliko kot v DZ.

Srečno!

Učiteljica Urša

Rešitve

Preberi Aškerčevo pesem **Čaša nesmrtnosti**, katere dogajanje je postavljeno v muslimanski svet. Pesem vsebuje veliko neznanih besed, zato si pri razumevanju pomagaj s slovarčkom ob besedilu pesmi. V zvezek napiši avtorja in naslov pesmi ter odgovori na vprašanja.

a) Pesem ponovno preberi in določi osebe, ki nastopajo v pesmi (4 osebe + pripovedovalec).

Emir in kalif Abduraman, zdravnik Hakim, čarovnik Sofer in derviš Rašid.

b) Glavni lik pesmi je islamski poglavar (kalif) in princ (emir) **Abduraman**. Česa si zaželi? Ob branju katere knjige začne razmišljati o tem?

Ob branju Korana si zaželi biti nesmrten.

c) Ob pomoči 1. in 2. kitice določi **čas** (del dneva in letni čas) in **kraj dogajanja**.

Kordova, spomladansko jutro.

č) Kdo vse je dal Kalifu nasvet za uresničitev želje in kaj so mu svetovali. Preglednico dopolni in prepiši v zvezek.

|  |  |  |
| --- | --- | --- |
| Svetovalci  | Nasveti  | Njihova usoda |
| Hakim | Čašo naj napolni z roso, v njej raztopi bisere in to pije sedem juter. | Ne vemo. |
| Sofer | Iz čaše naj spije stopljeno zlato. | Kalif mu odseka glavo. |
| Rašid | Čašo življenja naj napolni z dobrimi deli. | Ne vemo. |

d) Kaj po mnenju Ali Rašida zagotavlja človeku nesmrtnost? Izpiši verz, v katerem se skriva sporočilo pesmi.

Čaša tvoja je življenje tvoje.